देशांत पांचव्या लॉकडाऊनाची घोशणा - Goenkaar\nHome देश/विदेश देशांत पांचव्या लॉकडाऊनाची घोशणा\nPosted By: Goenkaaron: May 31, 2020 In: देश/विदेशTags: lockdownNo Comments\nकेंद्र सरकारान लॉकडाऊनमच्या पांचव्या पांवड्या खातीर नवी नेमावळ जारी केल्या आनी हातूंत खूब सवलती दिल्यात. केंद्रीय गृह मंत्रालयान लॉकडाऊन 5.0 खातीर मार्गदर्शक तत्वां जारी केल्यांत. हाचे प्रमाण कंटेन्मेंट झोनाच्या भायर आशिल्ल्या जाग्यांनी पांवड्या पांवड्यान सूट दितले. मात देशांतल्या कन्टोनमेंट झोनांत 30 जून मेरेन लॉकडाऊन कायम उरतलें.\nताका लागून, कन्टेनमेंट झोनांतल्या नागरीकांक उण्यात उणो एक म्हयनोभर तरी घरांतूच रावचें पडटलें. फकत गरजेच्यासेवां खातीर ह्या झोन्ंतल्या नागरीकांक सवलत दिवपाक आयल्या. केंद्र सरकाराच्या गृह विभागान जारी केल्ली नवी नेमावळ 1 जून ते 30 जून मेरेन लागू उरतली. सध्याचो रातचो कर्फ्यू सुरूच उरपाचो आसून, गरजेच्या वस्तूं खातीर कसलोच कर्फ्यू आसचो ना. रातच्या9वरां सावन फांतोडेर5वरां मेरेन नाइट कर्फ्यू उरतलो. सध्या सांजवेळा7ते सकाळीं7वरां मेरेन हो कर्फ्यू आसा.\nदेशांतलीं शाळा-महाविद्यालयां आनी शिक्षणीक संस्था सुरू करपाचेर सरकार कालांतरान निर्णय घेवपाचें आसा. कंटोन्मेंट झोन वगळून हेर भागांत धार्मिक थळां, हॉटेलां आनी मॉलां 8 जूना सावन सुरू करपाक केंद्र सरकारान मान्यताय दिल्ली आसा. जून म्हयन्यांत3पांवड्यांनी ल्हवू ल्हवी सगळें सुरळीत करपाक येतलें. तेखातीरचो पयलो पांवडो 8 जून सावन सुरू जातलो. ते उपरांत दुसरोआनी तिसरो पांवडो आसतलो. तेन्नाची परिस्थिती पळोवन केंद्र सरकार फुडलो निर्णय जाहीर करपाचें आसा. तातूंत, आंतरराष्ट्रीय विमानांची उड्डाणां, मेट्रो, रेल्वे, सिनेमा हॉल, व्यायामशाळा, जलतरण तलाव, उद्यानांआदी सुरू करपाविशींचे परिस्थितीचो नियाळ घेतल्या उपरांत निर्णय घेवपाक येतलो.
